b'\n_START_ARTICLE_\nEero Honkinen\n_START_PARAGRAPH_\nEero Vilhelm Honkinen (8. maaliskuuta 1922 Laitila \xe2\x80\x93 30. toukokuuta 1995) oli juristi ja maakuntaneuvos, joka toimi pitk\xc3\xa4\xc3\xa4n Laitilan kunnanjohtajana.\n_START_SECTION_\nHenkil\xc3\xb6historia\n_START_PARAGRAPH_\nEero Honkisen vanhemmat olivat maanviljelij\xc3\xa4 Oskar Vilhelm Honkinen ja Milda Irene Lehtonen ja puoliso vuodesta 1956 Pirkko Anna-Liisa Yli-Karro. Honkinen tuli ylioppilaaksi 1945 ja suoritti ylemm\xc3\xa4n oikeustutkinnon 1951. Laitilan kunnanjohtajaksi h\xc3\xa4n tuli valmistumistaan seuraavana p\xc3\xa4iv\xc3\xa4n\xc3\xa4. Honkisella oli lukuisia luottamustoimia, presidentin valitsijamies h\xc3\xa4n oli vuonna 1962. Honkinen sai maakuntaneuvoksen arvonimen vuonna 1980.'